pythainlp/thai-wiki-dataset-v4 huggingface dataset:
การติดตาย

การติดตาย  คือสถานการณ์ใดๆ ที่สมาชิกทั้งหมดของกลุ่มกลุ่มหนึ่ง ไม่สามารถทำงานต่อได้ เนื่องจากสมาชิกแต่ละตัวรอให้สมาชิกตัวอื่น รวมทั้งตัวมันเองดำเนินการ เช่น การส่งข้อความ หรือโดยทั่วไปแล้ว ปล่อย การล็อก การติดตายเป็นปัญหาทั่วไปในระบบหลายโปรเซสเซอร์ การประมวลผลแบบขนาน และ ระบบแบบกระจาย เนื่องจากในบริบทเหล่านี้ ระบบมักจะใช้การล็อกซอฟต์แวร์หรือฮาร์ดแวร์เพื่อชี้ขาดทรัพยากรที่ใช้ร่วมกัน และใช้ กระบวนการซิงโครไนซ์
ด็อยท์เชอกรัมโมโฟน

ด็อยท์เชอกรัมโมโฟน (Deutsche Grammophon) เป็นค่ายเพลงและบริษัทอัดเสียงเพลงคลาสสิกของประเทศเยอรมนี มีที่ตั้งอยู่ในเขตฟรีดริชส์ไฮน์-คร็อยทซ์แบร์ค กรุงเบอร์ลิน ด็อยท์เชอกรัมโมโฟนก่อตั้งเมื่อปี 1898 ซึ่งถือเป็นบริษัทผู้อัดเสียงเพลงคลาสสิกที่เก่าแก่ที่สุดของโลกที่ยังดำเนินกิจการอยู่ ด็อยท์เชอกรัมโมโฟนเป็นส่วนหนึ่งของยูนิเวอร์แซลมิวสิกกรุป ตั้งแต่การควบรวมกิจการในปี 1999 
การได้บันทึกเสียงให้ค่ายเพลงนี้ถือเป็นสัญลักษณ์แห่งความสำเร็จอย่างหนึ่งของนักดนตรีคลาสสิกอาชีพทั่วโลก
GT แกร่งทะลุไมล์

GT แกร่งทะลุไมล์  เป็นภาพยนตร์อเมริกันแนวดราม่ากีฬาชีวประวัติที่ออกฉายในปี ค.ศ. 2023 กำกับโดยนีลล์ บลอมแคมป์จากบทภาพยนตร์โดยเจสัน ฮอลล์และแซค เบย์ลิน ผลิตโดยโคลัมเบียพิคเจอร์ส, เพลย์สเตชันโปรดักชันส์ และ 2.0 เอ็นเตอร์เทนเมนต์ โดยมีโครงเรื่องจากชุดวิดีโอเกมจำลองการแข่งรถในชื่อเดียวกันที่พัฒนาโดยโพลีโฟนี ดิจิทัล ภาพยนตร์สร้างจากเรื่องจริงของแจนน์ มาร์เดนโบโร วัยรุ่นผู้เล่นเกม "กรันตูริสโม" ที่ผันตัวมาเป็นนักแข่งรถมืออาชีพ ภาพยนตร์นำแสดงโดยอาร์ชี มาเดคเว ในบทมาร์เดนโบโร ร่วมกับเดวิด ฮาร์เบอร์ ออร์แลนโด บลูม, ดาร์เรน บาร์เน็ต, เอมเมเลีย ฮาร์ตฟอร์ด, เจรี เอสเทลล์ ฮัลลิเวลล์, จีมง อูนซู และ โยชา สตราดอฟสกี
การพัฒนาภาพยนตร์ที่มีโครงเรื่องจาก "กรันตูริสโม" ได้รับการเปิดเผยในเดือนกรกฎาคม ค.ศ. 2013 โดยมีไมเคิล เดลูก้า และ ดานา บรูเน็ตติ อำนวยการสร้างและเขียนบทโดยอเล็กซ์ ซี โจเซฟ โคซินสกีถูกกำหนดให้กำกับภาพยนตร์เรื่องนี้ในเดือนมิถุนายน ค.ศ. 2015 จากบทภาพยนตร์ใหม่โดยจอนและอีริช โฮเบอร์ อย่างไรก็ตาม ภาพยนตร์เวอร์ชันของโคซินสกีไม่ได้รับการสานต่อในเดือนกุมภาพันธ์ ค.ศ. 2018 ในเดือนพฤษภาคม ค.ศ. 2022 มีการประกาศว่าภาพยนตร์เรื่องนี้อยู่ระหว่างการสร้างอีกครั้ง โดยมีบลอมแคมป์มากำกับในเดือนมิถุนายน นักแสดงหลักได้รับการประกาศในเดือนกันยายน ค.ศ. 2022 ในขณะที่นักแสดงเพิ่มเติมอื่น ๆ เซ็นสัญญาในเดือนพฤศจิกายน การถ่ายทำเริ่มขึ้นในฮังการีในเดือนเดียวกันและเสร็จสิ้นในเดือนธันวาคม ในขั้นตอนหลังการถ่ายทำ ดนตรีประกอบโดยสตีเฟน บาร์ตัน ประพันธ์โดยลอร์น บัลฟ์และแอนดรูว์ คอว์ซินสกี
"GT แกร่งทะลุไมล์" ฉายรอบปฐมทัศน์ที่เซอร์กิตเดอสปา-ฟรองโกชองส์ในเบลเยียมเมื่อวันที่ 30 กรกฎาคม ค.ศ. 2023 และเข้าฉายในสหรัฐในวันที่ 25 สิงหาคม ค.ศ. 2023 โดยโซนี่พิคเจอร์สรีลีสซิ่ง ภาพยนตร์ทำรายได้ไปทั่วโลก 122 ล้านดอลลาร์เทียบกับงบสร้างประมาณ 60 ล้านดอลลาร์ และได้รับกระแสวิจารณ์ผสมจากนักวิจารณ์ ซึ่งชื่นชมการแสดงของนักแสดงและซีเควนซ์แอ็คชั่น ภาพยนตร์ก่อให้ข้อโต้เถียงจากการใช้เหตุการณ์อุบัติเหตุของมาร์เดนโบโรใน ค.ศ. 2015 ที่สนามเนือร์บวร์คริงนอร์ทชไลเฟอเป็นองค์ประกอบในการเล่าเรื่อง
ทางรถไฟสายทรานส์-แคสเปียน

ทางรถไฟสายทรานส์-แคสเปียน (หรือเรียกว่า ทางรถไฟสายเอเชียกลาง,) เป็นทางรถไฟที่ทอดยาวไปตามเส้นทางสายไหม ผ่านพื้นที่ส่วนใหญ่ทางตะวันตกของเอเชียกลาง สร้างขึ้นโดยจักรวรรดิรัสเซียระหว่างการขยายอำนาจของจักรวรรดิรัสเซียเข้าสู่เอเชียกลางในคริสต์ศตวรรษที่ 19 ทางรถไฟเริ่มดำเนินการในปี ค.ศ. 1879 หลังจากรัสเซียได้รับชัยชนะเหนือโคคันด์ เดิมทีมีจุดประสงค์ทางทหารในการอำนวยความสะดวกแก่กองทัพจักรวรรดิรัสเซียในการต่อต้านการต่อต้านการปกครองในท้องถิ่น อย่างไรก็ตาม เมื่อลอร์ดเคอร์ซอนเสด็จเยือนทางรถไฟ เขาตั้งข้อสังเกตว่าเขาถือว่าความสำคัญของทางรถไฟนั้นอยู่นอกเหนือการควบคุมของทหารในท้องถิ่น และคุกคามผลประโยชน์ของจักรวรรดิบริติชในเอเชีย
ประวัติ.
การก่อสร้าง.
การก่อสร้างเริ่มขึ้นในปี ค.ศ. 1879 เป็นการก่อสร้างของทางรถไฟรางแคบไปยังกึซยาร์บัต ซึ่งเกี่ยวข้องกับการพิชิตทรานส์แคสเปียของจักรวรรดิรัสเซียภายใต้นายพลมีฮาอิล สกอเบเลฟ ทางรถไฟสายนี้มีการเปลี่ยนแปลงขนาดของรางอย่างรวดเร็วเป็นขนาดรางมาตรฐานรัสเซียที่ 5 ฟุต (1,524 มม.) และการก่อสร้างจนถึงอัชกาบัดและเมิร์ฟ (หรือมารือในปัจจุบัน) แล้วเสร็จภายใต้การนำของนายพลมิฮาอิล นิโคลาวิทช์ แอนเนนคอฟในปี ค.ศ. 1886 เดิมทางรถไฟสายนี้นี้เริ่มต้นจากอูซุน-อาดา บนทะเลแคสเปียน แต่ต่อมาปลายทางก็ถูกย้ายไปทางเหนือไปยังท่าเรือที่ครัสโนวอดสค์ ทางรถไฟสายนี้ไปถึงซามาร์คันด์ผ่านทางบูคาราในปี ค.ศ. 1888 และหยุดการก่อสร้างไปเป็นเวลาสิบปีจนกระทั่งขยายไปยังทาชเคนต์และอันดิจานในปี ค.ศ. 1898 การสร้างสะพานถาวรในการข้ามข้ามแม่น้ำอามู-ดาร์ยายังสร้างไม่เสร็จจนกระทั่งปี ค.ศ. 1901 และจนกระทั่งถึงตอนนั้นรถไฟก็วิ่งผ่านไม้ง่อนแง่นที่มักได้รับความเสียหายจากน้ำท่วม ในปี ค.ศ. 1905 มีเรือข้ามฟากรถไฟข้ามทะเลแคสเปียนจากครัสโนวอดสค์ไปยังบากูในอาเซอร์ไบจาน ในปี ค.ศ. 1906 ทางรถไฟสายทาชเคนต์ซึ่งเป็นทางรถไฟที่เชื่อมต่อรถไฟทหารทรานแคสเปียนกับเครือข่ายรถไฟรัสเซียและยุโรปอื่น ๆ ได้ถูกสร้างเสร็จในปีนั้น
ผลกระทบทางด้านเศรษฐกิจ.
ทางรถไฟสายนี้ได้ส่งผลให้มีปริมาณฝ้ายที่ส่งออกจากภูมิภาคนี้เพิ่มขึ้นเป็นอย่างมาก เพิ่มขึ้นจาก 873,092 พู้ดในปี ค.ศ. 1888 เป็น 3,588,025 พู้ดในปี ค.ศ. 1893 นอกจากนี้ยังมีการนำเข้าน้ำตาล น้ำมันก๊าด ไม้ เหล็ก และวัสดุก่อสร้างเข้ามาในพื้นที่ด้วย ตัวเลขการค้าที่เพิ่มขึ้นเหล่านี้ถูกใช้โดยผู้ว่าราชการทั่วไป เพื่อโต้แย้งเรื่องการขยายทางรถไฟไปยังทาชเคนต์ ในขณะที่พ่อค้า N. I. Reshetnikov เสนอกองทุนส่วนบุคคลเพื่อจุดประสงค์เดียวกัน
การปฏิวัติและสงครามกลางเมืองรัสเซีย.
ทางรถไฟสายนี้เป็นวิธีการคมนาคมที่สำคัญที่สุดในพื้นที่ และคนงานบนทางรถไฟสายนั้นได้กลายเป็นนักเคลื่อนไหวคนสำคัญในช่วงการปฏิวัติรัสเซีย คนงานรถไฟจำนวน 35 คนเป็นผู้ก่อตั้งกระบวนการโซเวียตทาชเคนต์เมื่อวันที่ 2 มีนาคม ค.ศ. 1917 พวกเขาออกคำสั่งว่าควรย้ายการบริหารงานรถไฟออกไปจากอาชกาบัต และส่งคอมมิสสาร์โฟรลอฟไปที่เมืองนั้น ซึ่งเป็นการเคลื่อนไหวที่ไม่เป็นที่นิยม ในทางกลับกัน คนงานรถไฟทางด้านตะวันตกของทางรถสายนี้ไฟได้เริ่มแยกตัวออกจากทาชเคนต์ซึ่งเข้าข้างบอลเชวิค โดยจัดตั้งคณะกรรมการบริหารอัชคาบัดเมื่อวันที่ 14 กรกฎาคม ค.ศ. 1918
ทั้งทางรถไฟและคนงานมีบทบาทสำคัญในสงครามกลางเมืองรัสเซีย กองทหารของกองทัพบริติชอินเดียเข้าร่วมการรบตามแนวทางรถไฟบางส่วน และเมืองทาชเคนต์เป็นป้อมปราการที่สำคัญของกองทัพแดง
ทางรถไฟสายนี้ภายใต้อำนาจของสหภาพโซเวียต.
ในช่วงยุคโซเวียตและต่อจากนั้น ทางรถไฟสายนี้ได้มีศูนย์กลางในการบริหารที่เมืองทาชเคนต์
เนินเขา

เนินเขา  เป็นภูมิประเทศที่อยู่เหนือจากภูมิประเทศโดยรอบ มักมียอดเขาที่เห็นได้อย่างเด่นชัด ซึ่งอยู่เหนือระดับความสูงอื่น ๆ เมื่อเทียบกับผืนแผ่นดินสัมพัทธ์ แต่เนินเขานั้นไม่สูงเท่ากว่าภูเขา 
ความสำคัญทางประวัติศาสตร์.
การตั้งถิ่นฐานหลายแห่งแต่เดิมนั้นจะสร้างบนเนินเขาเพื่อหลีกเลี่ยงน้ำท่วม (โดยเฉพาะอย่างยิ่งหากอยู่ใกล้แหล่งน้ำขนาดใหญ่) เพื่อเป็นการป้องกัน (เนื่องจากมองเห็นพื้นที่โดยรอบได้ชัดเจน และให้ผู้โจมตีลำบากในการต้องต่อสู้บนเนิน) หรือ เพื่อหลีกเลี่ยงพื้นที่ป่าทึบ ตัวอย่างเช่น โรมโบราณซึ่งสร้างขึ้นบนเนินเขาเจ็ดลูก ช่วยปกป้องกรุงโรมจากการรุกราน
วิเวก รามสวามี

วิเวก คณปตี รามสวามี [วิ-เวก รา-มะ-สะ-วา-มี] (เกิด 9 สิงหาคม 1985) เป็นนักการเมืองและนักธุรกิจชาวอเมริกัน ผู้ก่อตั้งบริษัทยา รอยแวนต์ไซแอนซิส ในปี 2014 ในเดือนกุมภาพันธ์ 2023 เขาประกาศตนเป็นผู้ลงสมัครเลือกตั้งตัวแทนพรรครีพับลิกันสำหรับการเลือกตั้งประธานาธิบดี ปี 2024
รามสวามีเริ่มต้นการรณรงค์ของเขาโดยอ้างว่าสหรัฐกำลังอยู่ท่ามกลางวิกฤตการณ์อัตลักษณ์แห่งชาติ (national identity crisis) ซึ่งถูกกระตุ้นโดยสิ่งที่เขาเรียกว่า "ศาสนาฆราวาสใหม่ เช่น ลัทธิโควิด, ลัทธิ[การเปลี่ยนแปลงของ]ภูมิอากาศ และมโนคติเรื่องเพศ" เขายังเป็นผู้วิจารณ์โครงการรัฐบาลสิ่งแวดล้อม สังคม และนิติบุคคล (Environmental, social, and corporate governance; ESG) ในเดือนสิงหาคม 2023 "ฟอบส์" ประมาณความมั่งคั่งรวมของรามสวามีอยู่ที่มากกว่า 950 ล้านดอลล่าร์สหรัฐ โดยความมั่งคั่งของเขามาจากธุรกิจในสายเทคโนโลยีชีวภาพและการเงิน
จุดยืนทางการเมือง.
แม้ว่าทั้งรามสวามีและทรัมป์จะลงแข่งกันในการเสนอชื่อของพรรครีพับลิกัน ปี 2024 กระนั้น รามสวามีได้แสดงออกอย่างเปิดเผยว่าตนสนับสนุนทรัมป์ รามสวามีปรณามกรณีการโจมตีอาคารนิติบัญญัติเมื่อ 6 มกราคม แต่ก็วิจารณ์ว่าการที่สื่อสังคมต่าง ๆ ปิดบัญชีของทรัมป์ก็เป็นการละเมิดแปรญัติที่หนึ่งของรัฐธรรมนูญ ในปี 2023 หลังทรัมป์ถูกดำเนินคดีความผิดอาชญากรรมระดับชาติ รามสวามีได้รณรงค์สนับสนุนเขาทันที รวมถึงให้คำมั่นสัญญาว่าหากตนได้รับเลือกเป็นประธานาธิบดี ตนจะนิรโทษกรรมให้แก่ทรัมป์ นอกจากนี้ ยังสัญญาว่าจะนิรโทษกรรมให้แก่ทั้งจูเลียน แอสซาญ, รอสส์ อูลบริชต์ และ เอ็ดเวิร์ด สนอว์เดิน ด้วย เขาเคยเสนอว่าอาจจะเลือกรอเบิร์ด เอฟ. เคนเนดี จูเนียร์ เป็นคู่ลงเลือกตั้งด้วย
รามสวามีต่อต้านการทำแท้ง และเรียกว่าการทำแท้งเป็น "ฆาตกรรม" เขาสนับสนุนกฎหมายห้ามการทำแท้งหลังอายุครรภ์พ้นหกสัปดาห์ในระดับรัฐ ภายใต้ข้อยกเว้นคือการตั้งครรภ์จากการถูกข่มขืน, มีเพศสสัมพันธ์ในสายเลือด และกรณีที่อาจเป็นอันตรายต่อมารดา กระนั้นเขาไม่เห็นด้วยกับการออกกฎนี้ในระดับชาติ เขาเคยเรียกกลุ่มการเคลื่อนไหวของบุคคลที่มีความหลากหลายทางเพศว่าเป็น "ลัทธิ" (cult) เขาได้กล่าวผ่านทางโฆษกว่าเขาเชื่อว่าการแต่งงานของคนเพศเดียวกันนั้น "มีแบบอย่าง" (settled precedent) กระนั้น เขาสนับสนุนการจำกัดสิทธิ์คนข้ามเพศโดยกว้าง และยังเคยใช้สำนวนต่อต้านกลุ่มคนข้ามเพศ 
รามสวามีสนับสนุนการเพิ่มอายุผู้มีสิทธิ์เลือกตั้งขึ้นเป็น 25 ปี ข้อเสนอดังกล่าวจะต้องยกเลิกการแปรญัติที่ 26 ในรัฐธรรมนูญแห่งสหรัฐ ข้อเสนอนี้จะตัดสิทธิ์ผู้มีสิทธิ์เลือกตั้งในสหรัฐไปพอสมควร ผู้มาลงคะแนนเสียงเกือบ 9% ในการเลือกตั้งทั่วไปเมื่อปี 2020 มีอายุต่ำกว่า 25 ปี นอกจากนี้ เขายังเคยกล่าวว่าเขาต้องการที่จะยกเลิกสถานะพลเมืองสหรัฐสำหรับผู้ที่เกิดในสหรัฐ รวมถึงเสนอว่าจะยินยอมให้ผู้ที่มีอายุ 18 ถึง 24 ปี สามารถลงคะแนนเสียงได้หากเข้ารับราชการทหาร, ทำงานเป็นน้าหน้าที่หน่วยแผชิญด่านแรก (first responders) หรือต้องสอบผ่านการทดสอบพลเมืองสำหรับผู้จะได้รับสัญชาติสหรัฐ เขายังสนับสนุนการจัดให้วันเลือกตั้งเป็นวันหยุดราชการ แต่ให้วันจูนทีนธ์หลุดจากการเป็นวันหยุดราชการ เขาเคยกล่าวถึงวาระการระลึกจูนทีนธ์ในฐานะวันหยุดราชการว่าเป็นวันหยุดที่ "ไร้ผระโยชน์" และ "ซ้ำซ้อน"
แมนสรวง

แมนสรวง เป็นภาพยนตร์ไทยสร้างโดยบีออนคลาวด์ (Be On Cloud) กำกับภาพยนตร์โดย กฤษดา วิทยาขจรเดช ร่วมกับ ชาติชาย เกษนัส และพันพัสสา ธูปเทียน นำแสดงโดย ภาคภูมิ ร่มไทรทอง, ณัฐวิญญ์ วัฒนกิติพัฒน์, อัศวภัทร์ ผลพิบูลย์ และ ธนายุทธ ฐากูรอรรถยา จัดวางและกำกับองค์ประกอบศิลป์โดย นักรบ มูลมานัส มีเพลงประกอบภาพยนตร์ชื่อ "เร้น" โดยวงค็อกเทล 
ภาพยนตร์เปิดตัวใบปิดและทีเซอร์ในเทศกาลภาพยนตร์กาน 2023 ภายใต้การจัดจำหน่ายจากเอ็มพิกเจอส์ (M Pictures) ระหว่างวันที่ 16-24 พฤษภาคม พ.ศ. 2566 ออกฉายโรงภาพยนตร์ทั่วไปเมื่อวันที่ 24 สิงหาคม พ.ศ. 2566 ทำรายได้วันแรก 11 ล้านบาท และทำรายได้ 4 วัน 22.1 ล้านบาท ฉาย 11 วัน รายได้รวม 31.5 ล้านบาท
ภาพยนตร์มีฉากหลังในช่วง พ.ศ. 2393 หรือปลายสมัยรัชกาลที่ 3 แห่งกรุงรัตนโกสินทร์ มีเรื่องราวเกี่ยวกับสถานเริงรมย์ที่มีชื่อเสียงที่ชื่อ "แมนสรวง" เป็นภาพยนตร์ย้อนยุค สืบสวนสอบสวน เขย่าขวัญ
ฉากในการถ่ายทำ "แมนสรวง" นั้นมีการออกแบบและจัดสร้างขึ้นมาใหม่ บางฉากมีสถานที่ถ่ายทำในจังหวัดพระนครศรีอยุธยา เช่นที่พระราชวังโบราณ อยุธยา วัดพระศรีสรรเพชญ์ วัดธรรมาราม
ซีนายา

ซีนายา  เป็นเมืองและสถานตากอากาศภูเขาในเทศมณฑลปราฮอวา ประเทศโรมาเนีย ตั้งอยู่ในภูมิภาคทางประวัติศาสตร์มูเตนียา ชื่อของเมืองตั้งตามอารามซีนายาซึ่งสร้างขึ้นในปี 1695 ชื่อของอารามซีนายามาจากชื่อของเขาซีไนในพระคัมภีร์ไบเบิล พระเจ้าการอลที่ 1 แห่งโรมาเนียได้ทรงสร้างตำหนักฤดูร้อนที่ซีนายาในปลายศตวรรษที่ 19 ซึ่งก็คือปราสาทเปเลช
ซีนายาตั้งอยู่ห่างจากปลอเยชต์ และห่างจากบราชอฟ ในพื้นที่เขาของหุบเขาลุ่มแม่น้ำปราฮอวา ทางตะวันออกติดกันกับทิวเขาบูเชจ ความสูงของเมืองจากระดับน้ำทะเลอยู่ที่ เมตรโดยเฉลี่ย
ซีนายาเป็นเมืองตากอากาศที่สำคัญแห่งหนึ่งของโรมาเนีย จากเมืองซีนายามีกระเช้าลอยฟ้าเชื่อมต่อไปยังทิวเขาบูเชจและยังมีทิวเขาบายูเป็นอีกแหล่งท่องเที่ยวสำคัญ ซีนายายังมีทางลาดสกีรวม 16 จุด และทางสำหรับจักรยานไต่เขา 4 เส้นทาง
กระดูกหักแบบคอลลิส

กระดูกหักคอลลิส  เป็นรูปแบบหนึ่งของกระดูกต้นแขนส่วนปลายหักที่ซึ่งปลายของกระดูกเรเดียสที่หักมีการงอออกไปด้านหลัง อาการอาจประกอบด้วยอาการเจ็บ, บวม, ผิดรูป และฟกช้ำ ผลข้างเคียงอาจรวมถึงการบาดเจ็บของเส้นประสาทมีเดียน
กระดูกหักแบบนี้มักเกิดขึ้นเป็นผลจากการล้มโดยเอามือลง และมือข้างที่ลงเกิดการกางออกมาก (outstretched hand) ความเสี่ยงการเกิดโรคนี้รวมถึงภาวะกระดูกพรุน การวินิจฉัยยืนยันใช้เอ็กซ์เรย์ ในการหักของกระดูกแบบนี้ ส่วนปลายของกระดูกอัลนาอาจหักด้วย
การรักษาอาจรวมถึงการทำคาสต์หรือการผ่าตัด การรีดักชั่นและการทำคาสต์สามารถทำได้ในผู้ป่วยส่วนใหญ่ที่อายุมากกว่า 50 ปี การควบคุมอาการปวดสามารถทำได้ระหว่างการรีดักชั่นโดยใช้ยาระงับปวดและยาชาตามกระบวนการ (procedural sedation and analgesia) หรือโดยการบล็อกฮีมาโตมา กระดูกที่หักสามารถประสานกันได้ในเวลาหนึ่งถึงสองปี
ราว 15% ของประชากรเกิดกระดูกหักแบบคอลลิสสักครั้งหนึ่งในชีวิต พบผู้ป่วยกระดูกหักแบบนี้มากกว่าในผู้ใหญ่ตอนต้นและคนสูงวัย เมื่อเทียบกับเด็กและผู้ใหญ่ตอนกลาง และพบในผู้หญิงมากกว่าผู้ชาย ชื่อของภาวะนี้ตั้งตาม แอบราฮัม คอลลิส ซึ่งบรรยายภาวะนี้ครั้งแรกในปี 1814
กระดูกหักแบบกาเลอัซซี

กระดูกหักแบบกาเลอัซซี  เป็นการหักของส่วนปลายหนึ่งในสามของกระดูกเรดียสพร้อมการเคลื่อนของข้อต่อดิสทอลเรดิโออัลนาร์ การบาดเจ็บนี้ส่งผลรบกวนแกนของปลายแขน อาการมักประกอบด้วยอาการเจ็บและการบวมของเนื้อเยื่อบุที่จุดเกิดกระดูกหัก การวินิจฉัยยืนยันโดยการถ่ายภาพทางรังสีวิทยา การบาดเจ็บนี้อาจเกี่ยวข้องกับภาวะคอมพาร์ตเมนต์ และอาจพบภาวะอัมพาตของเส้นประสาทระหว่างสะดูกส่วนหน้า (Anterior interosseous nerve; AIN) ร่วมด้วย กระนั้นมักไม่วินิจฉัยพบเนื่องจากเส้นประสาทกังกล่าวไม่มีหน้าที่ในการรับรู้ (sensory component) และเป็นเส้นประสาทสั่งการอย่างเดียว การบาดเจ็บของเส้นประสาทนี้สามารถนำไปสู่ภาวะภาวะอัมพาตของกล้ามเนื้อเฟล็กเซอร์พอลลีซิสลองกัส และเฟล็กเซอร์ดีจีทอรัมโพรฟันดันซึ่งควบคุมนิ้วชี้ นำไปสู่การเสียความสามารถในการจีบนิ้วโป้งกับนิ้วชี้เข้าด้วยกัน บางครั้งกระดูกหักแบบกาเลอัซซีอาจพบข้อมือตกร่วมด้วย อันเนื่องมาจากการบาดเจ็บที่เส้นประสาทเรเดียล
การเคลื่อนของส่วนหัวของกระดูกอัลนาร์สามารถไปในทางดอร์ซอล (dorsal; พบมากกว่า) หรือทางวอลาร์ (volar; พบน้อย) ขึ้นอยู่กับกลไกการบาดเจ็บ หากมือข้างที่ล้มลงโดนกำลังกางออก (outstretched) และต้นแขนอยู่ในท่าโพรเนต (pronation) การเคลื่อนจะไปในทิศดอร์ซอล แต่ถ้าต้นแขนอยู่ในท่าซูพายน์ (supination) การเคลื่อนจะไปในทิศวอลาร์
การรักษาดีที่สุดคือการโอเพนรีดักชั่น (open reduction) ที่กระดูกเรเดียส และข้อเรดิโออัลนาร์ส่วนปลาย
ชื่อของกระดูกหักนี้ตั้งตาม รีการ์โด กาเลอัซซี (1866–1952) ศัลยแพทย์ชาวอิตาลีที่สถาบันราชีติซี (Instituto de Rachitici) ในมิลาน ผู้บรรยายการหักของกระดูกนี้ในปี 1934 กระนั้น มีผู้บรรยายถึงการหักของกระดูกนี้ครั้งแรกในปี 1842 โดยคูเพอร์ (Cooper) 92 ปีก่อนหน้า
กระดูกหักแบบโชเฟอร์

กระดูกหักแบบโชเฟอร์  หรือ กระดูกหักแบบฮัตชินสัน  เป็นรูปแบบหนึ่งของกระดูกหักระนาบออบลีก (oblique fracture) ที่ระหว่างข้อต่อ (Intraarticular fracture) ของเรเดียลสตัยลอยด์พรอเซส (radial styloid process) ในต้นแขน การบาดเจ็บนี้มักเกิดจากการบีบอัดของกระดูกสกัฟฟอยด์ของมือเข้ากับสตัยลอยด์พรอเซสของกระดูกเรเดียสตอนปลาย สามารถเกิดได้จากการล้มเอามือข้างที่กางออก (outstretched) ลง การรักษามักใช้การโอเพนรีดักชั่นและอินเทอร์นอลฟิกเซชั่น ซึ่งเป็นการจัดเรียงกระดูกที่แตกใหม่และยึดด้วยหมุด สกรู หรือแผ่น ทำในห้องผ่าตัด
โจนาธาน ฮัตชินสัน เป็นบุคคลที่บรรยายการหักของกระดูกแบบโชเฟอร์เป็นครั้งแรกในปี 1866 โดยชื่อ "กระดูกหักแบบโชเฟอร์" มีที่มาจากฌุสท์ ลูคัส-ชัมปิญนแนร์ในปี 1904 ชื่อนี้มีที่มาจากโชเฟอร์ในยุคแรกที่บาดเจ็บในลักษณะนี้เมื่อรถยนต์เกิดระเบิดนอกกระบอกสูบ (แบ็กฟายร์, back-fire) ขณะโชเฟอร์กำลังบิดมือ (แฮนด์แครงก์, hand-crank) เพื่อให้เครื่องยนต์รถติด แบ็กฟายรืที่เกิดขึ้นทำให้แครงก์เกิดเคลื่อนไปทางด้านหลังของฝ่ามือโชเฟอร์ และนำมาสู่การหักของสตัยลอยด์ที่มีรูปแบบเฉพาะเช่นนี้
เหตุโจมตีด้วยขีปนาวุธในกอสจันตือนิวกา เดือนกันยายน พ.ศ. 2566

]}]</mapframe>
ในช่วงบ่ายของวันที่ 6 กันยายน พ.ศ. 2566 กองทัพรัสเซียได้เปิดฉากโจมตีด้วยขีปนาวุธใส่ตลาดกลางแจ้งแห่งหนึ่งในย่านกลางเมืองกอสจันตือนิวกา แคว้นดอแนตสก์ ประเทศยูเครน การโจมตีดังกล่าวซึ่งมุ่งเป้าไปที่พลเรือนทำให้มีผู้เสียชีวิต 15 คน (รวมทั้งเด็ก 1 คน และคู่สามีภรรยาในช่วงอายุ 50 ปีที่กำลังขายดอกไม้อยู่ในตลาด) และบาดเจ็บ 35 คน
การโจมตีครั้งนี้เกิดขึ้นเพียงไม่กี่ชั่วโมงหลังจากที่แอนโทนี บลิงเคน รัฐมนตรีว่าการกระทรวงการต่างประเทศสหรัฐ เดินทางมาถึงกรุงเคียฟเพื่อพบกับเจ้าหน้าที่ยูเครนและแสดงความสนับสนุนยูเครนในการต่อต้านการรุกรานของรัสเซีย แดนึส ชมือฮัล นายกรัฐมนตรียูเครน กล่าวทางเทเลแกรมว่า "ทหารรัสเซียเป็นผู้ก่อการร้ายที่จะไม่ได้รับการให้อภัยและจะไม่มีวันได้อยู่อย่างสงบสุข จะมีการตอบโต้อย่างสาสมสำหรับทุกสิ่ง" วอลอดือมือร์ แซแลนสกึย ประธานาธิบดียูเครน ประณามการโจมตีดังกล่าวว่า "ไร้ความเป็นคนอย่างที่สุด" เขายังกล่าวด้วยว่าผู้เสียชีวิตจากเหตุการณ์นี้ "ไม่ได้ทำอะไรผิดเลย"
เดนีส บราวน์ ผู้ประสานงานด้านมนุษยธรรมของสหประชาชาติประจำยูเครน ประณามรัสเซียที่โจมตีพลเรือนว่า "วันนี้เป็นวันที่น่าสลดอย่างแท้จริงสำหรับยูเครน เหตุการณ์ที่น่าเศร้าอย่างสุดซึ้งและไม่อาจยอมรับได้เช่นนี้เป็นเพียงอีกตัวอย่างหนึ่งของความทุกข์ทรมานที่การรุกรานของรัสเซียก่อขึ้นต่อพลเรือนทั่วประเทศ... การจงใจโจมตีพลเรือนหรือวัตถุของพลเรือน หรือการจงใจโจมตีโดยรู้ว่าจะก่อให้เกิดอันตรายต่อพลเรือนอย่างไม่สมสัดส่วน ถือเป็นอาชญากรรมสงคราม"
กระทรวงการต่างประเทศฝรั่งเศสประกาศว่าการโจมตีครั้งนี้เป็นอาชญากรรมสงครามเช่นกัน โดยกล่าวว่า "จากการจงใจกำหนดเป้าหมายไปยังตลาดและผู้คนที่กำลังทำกิจวัตรประจำวันพื้นฐานที่สุด นับเป็นอีกครั้งที่รัสเซียได้กระทำความผิดในการก่ออาชญากรรมสงครามโดยใช้กลยุทธ์สร้างความหวาดกลัว และรัสเซียจะต้องรับผิดชอบกับอาชญากรรมเหล่านั้น"
จ็อก

ในสหรัฐ และแคนาดา จ็อก  คือการเหมารวมของนักกีฬา หรือบุคคลที่มีความสนใจทางด้านกีฬา หรือวัฒนธรรมกีฬา และไม่ได้สนใจเกี่ยวกับกิจกรรมทางด้านวิชาการ โดยส่วนหนึ่งคำว่า"จ็อก" อาจจะสามารถเป็นคำนิยามของ"นักกีฬา" ซึ่งจ็อกมักจะเป็นภาพแทนของผู้ชายที่เป็นผู้เล่นในกีฬาประเภททีม อาทิ อเมริกันฟุตบอล, ฟุตบอล, บาสเกตบอล, เบสบอล, ลาครอส, ว่ายน้ำ หรือฮอกกี้น้ำแข็ง
คำนิยามที่คล้ายกันที่มีความหมายเดียวกับคำว่า"จ็อก" ที่ใช้ในทวีปอเมริกาเหนือมีทั้ง "มีตเฮด" , "มัสเซิลเบรน"  และ"มัสเซิลเฮด"  คำเหล่านี้คือการเหมารวมว่าจ็อกคือบุคคลที่มีรูปร่างกำยำแต่ไม่ฉลาด และไม่สามารถเข้าร่วมวงสนทนาในประเด็นอื่นได้นอกจากหัวข้อที่เกี่ยวกับกีฬา และการออกกำลังกาย
ต้นกำเนิด.
นิยามคำว่า "จ็อก" ที่หมายถึงนักกีฬาผู้ชายได้ถูกปรากฏออกมาตั้งแต่ในช่วงปี ค.ศ. 1963 โดยเชื่อกันว่าคำดังกล่าวเป็นที่มาของคำว่า "จ็อกสแตรป" ซึ่งหมายถึงชุดชั้นในชายที่สามารถดูแลและป้องกันอวัยวะเพศชายในระหว่างเล่นกีฬา
ลักษณะ.
ลักษณะของบุคคลที่มีบุคลิกความเป็นจ็อกมีดังนี้
หรงชินหวัง

หรงชินหวัง (12 พฤศจิกายน 1657 - 25 กุมภาพันธ์ 1658) เป็นพระราชโอรสองค์ที่ 4 ของจักรพรรดิชุ่นจื้อแห่งราชวงศ์ชิง ประสูติเมื่อวันที่ 7 เดือน 11 ปีที่ 14 ของศักราชชุ่นจื้อ (ค.ศ. 1657) ประสูติแต่พระสนมตงเอ๋อ เนื่องจาก พระสนมตงเอ๋อ พระมารดาของพระองค์เป็นพระสนมองค์โปรดของจักรพรรดิชุ่นจื้อ พระองค์จึงได้รับการสถาปนาให้เป็นรัชทายาท พระองค์มีพระชนม์อยู่ได้ 3 เดือน ในวันที่ 24 เดือน 1 ตรงกับปีที่ 15 ของศักราชชุ่นจื้อ (ค.ศ. 1658) พระองค์สิ้นพระชนม์ด้วยพระอาการประชวร จักรพรรดิชุ่นจื้อเสียพระทัยเป็นอย่างยิ่ง และสถาปนาพระองค์ย้อนหลังเป็น "หรงชินหวัง" เมื่อวันที่ 19 เดือน 8 ในปีที่ 17 ของศักราชชุ่นจื้อ (ค.ศ. 1660) พระสนมตงเอ๋อก็สิ้นพระชนม์ด้วยพระอาการประชวร 3 วันต่อมา (วันที่ 22 เดือน 8) พระนางได้รับการสถาปนาย้อนหลังเป็น "จักรพรรดินีเซี่ยวเซี่ยนตวนจิง" หรือที่เรียกกันว่า "จักรพรรดินีเซี่ยวเซี่ยน"
ฮันเอ๋ง

ฮันเอ๋ง มีชื่อในภาษาจีนกลางว่า หาน อิง  เป็นตัวละครในนวนิยายอิงประวัติศาสตร์จีนในศตวรรษที่ 14 เรื่อง"สามก๊ก" เป็นบุตรชายคนโตของฮันเต๊กและขุนพลของมณฑลเลียงจิ๋วแห่งรัฐวุยก๊กในยุคสามก๊ก
ฮันเอ๋งเป็นตัวละครสมมติในนวนิยาย"สามก๊ก" ไม่ปรากฏชื่อในบันทึกทางประวัติศาสตร์อย่างเป็นทางการ
ในนิยาย"สามก๊ก".
ฮันเอ๋งปรากฏเป็นตัวละครในนวนิยาย"สามก๊ก"ตอนที่ 92 ตามความในนวนิยาย"สามก๊ก" เมื่อจูกัดเหลียงอัครมหาเสนาบดีแห่งรัฐจ๊กก๊กนำทัพบุกขึ้นเหนือครั้งแรกในปี ค.ศ. 228 ฮันเต๊กนำกองกำลังชนเผ่าเสเกี๋ยง (西羌 "ซีเชียง") หรือเกี๋ยงตะวันตกแปดหมื่นนายยกมาสนับสุนนแฮหัวหลิมแม่ทัพวุยก๊กในการรบกับจ๊กก๊ก ฮันเอ๋งและบุตรชายคนอื่นของฮันเต๊กอีก 3 คนคือฮันเอี๋ยว (韓瑤 "หาน เหยา") ฮันเขง (韓瓊 "หาน ฉฺยง") และฮันกี๋ (韓琪 "หาน ฉี") ได้ติดตามฮันเต๊กผู้บิดามาร่วมรบด้วย
ฮันเต๊กและบุตรชายเข้ารบกับเตียวจูล่งขุนพลจ๊กก๊กที่เขาฮองเบงสัน (鳳鳴山 "เฟิ่งหมิงชาน") ฮันเอ๋งเป็นคนแรกที่ขับม้าเข้ารบตัวต่อตัวกับเตียวจูล่ง รบได้ไม่ถึง 3 เพลงก็ถูกเตียวจูล่งใช้ทวนแทงตกม้าเสียชีวิต
วัดธรรมาราม (อำเภอพระนครศรีอยุธยา)

วัดธรรมาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำเจ้าพระยาฝั่งทิศตะวันตก นอกเกาะเมืองพระนครศรีอยุธยา ในตำบลบ้านป้อม อำเภอพระนครศรีอยุธยา จังหวัดพระนครศรีอยุธยา
วัดธรรมารามมีชื่อปรากฏครั้งแรกในพระราชพงศาวดารกรุงศรีอยุธยาในแผ่นดินสมเด็จพระมหินทราธิราช เมื่อ พ.ศ. 2112 ครั้งพระเจ้าหงสาวดีบุเรงนองยกทัพมาตีกรุงศรีอยุธยา เมื่อ พ.ศ. 2112 กองทัพบางส่วนตั้งทัพอยู่ที่วัดธรรมาราม นอกจากนี้ยังเป็นวัดที่จำพรรษาของพระอุบาลีมหาเถระกับพระอริยมุนีมหาเถระ ที่ได้รับการแต่งตั้งเป็นพระอุปัชฌาจารย์ออกไปลังกาทวีป เพื่อให้อุปสมบทชาวลังกา เนื่องจากพุทธศาสนาได้เสื่อมหายไปจากดินแดนลังกา สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 1900 ได้รับพระราชทานวิสุงคามสีมาเมื่อ พ.ศ. 1910
ลักษณะแผนผังเป็นแบบอย่างที่มีปรากฏในสมัยอยุธยาตอนกลางเป็นอย่างน้อยโดยวางเกนตามแนวทิศตะวันออก-ทิศตะวันตก อาคารเสนาสนะที่สำคัญ ได้แก่ วิหารซึ่งภายในประดิษฐานพระพุทธรูปของพระพุทธเจ้า 4 พระองค์ คือ พระกกุสันธพุทธเจ้า พระโกนาคมพุทธเจ้า พระกัสสปพุทธเจ้า และพระโคตมพุทธเจ้า ด้านหลังพระประธานมีห้องเล็ก ๆ ที่ประดิษฐานพระพุทธรูปปางปฐมเทศนา ส่วนอุโบสถประดิษฐานพระพุทธรูปปางมารวิชัย ศิลปะอยุธยาตอนปลาย ตรงกลางระหว่างอุโบสถและวิหารมีเจดีย์ประธาน เป็นเจดีย์ทรงกลมตั้งอยู่บนฐานประทักษิณสี่เหลี่ยม มีเจดีย์บริวารขนาดเล็กล้อมรอบทั้ง 4 มุม วัดมีหอไตร หอระฆัง ศาลาการเปรียญ ศาลาท่าน้ำ และ พิพิธภัณฑ์พระอุบาลีมหาเถระ
จังหวัดอาฮัล

<templatestyles src="Module:Infobox/styles.css"></templatestyles>
จังหวัดอาฮาล  เป็นหนึ่งในห้าจังหวัดของเติร์กเมนิสถาน อยู่ในตอนกลางและตอนใต้ของประเทศ ติดกับประเทศอิหร่านและประเทศอัฟกานิสถานตามแนวเทือกเขาโคเพตดาก พื้นที่ของจังหวัดนี้มีอยู่ที่ 97,160 ตารางกิโลเมตร (36,510 ตารางไมล์) และมีประชากรอยู่ที่ 939,700 คน (ประมาณการปี พ.ศ. 2548)
อัตตุส

อัตตุส  เป็นสิ่งทอพื้นบ้านของชาวไอนุที่ทอจากเส้นใยของเปลือกชั้นในของต้นไม้จำพวกต้นโอเฮียว (บางครั้งก็ใช้ต้นชินาโนกิ) มักทำเป็นเสื้อผ้า ถือเป็นเสื้อผ้าประจำกลุ่มชาติพันธุ์ไอนุ
ชื่อในภาษาไอนุจะเขียนเป็น โดยใช้ ซึ่งเป็นอักษรตัวเล็กของ ที่ไม่ใช้ในภาษาญี่ปุ่น แต่ในภาษาญี่ปุ่นมักเขียนเป็น โดยใช้อักษร ตัวใหญ่ ข่าวประชาสัมพันธ์ที่ออกโดย กระทรวงเศรษฐกิจ การค้า และอุตสาหกรรมของประเทศญี่ปุ่น ก็เขียนเป็น 
คำว่า "อัตตุส" ในภาษาไอนุมาจากคำว่า "อัต"  ซึ่งหมายถึงต้นโอเฮียว และ "รุส"  ซึ่งหมายถึงเปลือกไม้
ฮันเอี๋ยว

ฮันเอี๋ยว มีชื่อในภาษาจีนกลางว่า หาน เหยา  เป็นตัวละครในนวนิยายอิงประวัติศาสตร์จีนในศตวรรษที่ 14 เรื่อง"สามก๊ก" เป็นบุตรชายคนที่ 2 ของฮันเต๊กและขุนพลของมณฑลเลียงจิ๋วแห่งรัฐวุยก๊กในยุคสามก๊ก ใช้ดาบเป็นอาวุธ
ฮันเอี๋ยวเป็นตัวละครสมมติในนวนิยาย"สามก๊ก" ไม่ปรากฏชื่อในบันทึกทางประวัติศาสตร์อย่างเป็นทางการ
ในนิยาย"สามก๊ก".
ฮันเอี๋ยวปรากฏเป็นตัวละครในนวนิยาย"สามก๊ก"ตอนที่ 92 ตามความในนวนิยาย"สามก๊ก" เมื่อจูกัดเหลียงอัครมหาเสนาบดีแห่งรัฐจ๊กก๊กนำทัพบุกขึ้นเหนือครั้งแรกในปี ค.ศ. 228 ฮันเต๊กนำกองกำลังชนเผ่าเสเกี๋ยง (西羌 "ซีเชียง") หรือเกี๋ยงตะวันตกแปดหมื่นนายยกมาสนับสุนนแฮหัวหลิมแม่ทัพวุยก๊กในการรบกับจ๊กก๊ก ฮันเอี๋ยวและบุตรชายคนอื่นของฮันเต๊กอีก 3 คนคือฮันเอ๋ง (韓瑛 "หาน อิง") ฮันเขง (韓瓊 "หาน ฉฺยง") และฮันกี๋ (韓琪 "หาน ฉี") ได้ติดตามฮันเต๊กผู้บิดามาร่วมรบด้วย
ฮันเต๊กและบุตรชายเข้ารบกับเตียวจูล่งขุนพลจ๊กก๊กที่เขาฮองเบงสัน (鳳鳴山 "เฟิ่งหมิงชาน") ฮันเอ๋งบุตรชายคนโตของฮันเต๊กเป็นคนแรกที่เข้ารบตัวต่อตัวกับเตียวจูล่งและถูกแทงตกม้าเสียชีวิต ฮันเอี๋ยวจึงขับม้าถือดาบเข้ารบกับเตียวจูล่ง ฮันเอี๋ยวสู้เตียวจูล่งไม่ได้ ฮันเขงและฮันกี๋ก็เข้าช่วยรบ ฮันเอี๋ยวเงื้อดาบจะฟันเตียวจูล่ง แต่เตียวจูล่งหลบได้และจับเป็นฮันเอี๋ยวส่งให้ทหารในทัพ ภายหลังก็ให้มัดส่งตัวไปให้จูกัดเหลียง หลังจากนั้นก็ไม่มีการกล่าวถึงในฮันเอี๋ยวในนวนิยาย"สามก๊ก"อีก ความภายหลังในนวนิยายที่ว่า "ฮันเต๊กเห็นบุตรชายสี่คนต่างถูกฆ่าด้วยมือของเจ้า ยฺหวิน (趙雲)" แท้จริงแล้วเป็นความที่เขียนขัดแย้งกับเนื้อเรื่องเพราะฮันเอี๋ยวเพียงถูกจับเป็นไม่ได้ถูกสังหาร
ฮันเขง

ฮันเขง มีชื่อในภาษาจีนกลางว่า หาน ฉฺยง  เป็นตัวละครในนวนิยายอิงประวัติศาสตร์จีนในศตวรรษที่ 14 เรื่อง"สามก๊ก" เป็นบุตรชายคนที่ 3 ของฮันเต๊กและขุนพลของมณฑลเลียงจิ๋วแห่งรัฐวุยก๊กในยุคสามก๊ก ใช้ทวน"ฟางเทียนจี่" (方天戟) เป็นอาวุธ
ฮันเขงเป็นตัวละครสมมติในนวนิยาย"สามก๊ก" ไม่ปรากฏชื่อในบันทึกทางประวัติศาสตร์อย่างเป็นทางการ
ในนิยาย"สามก๊ก".
ฮันเขงปรากฏเป็นตัวละครในนวนิยาย"สามก๊ก"ตอนที่ 92 ตามความในนวนิยาย"สามก๊ก" เมื่อจูกัดเหลียงอัครมหาเสนาบดีแห่งรัฐจ๊กก๊กนำทัพบุกขึ้นเหนือครั้งแรกในปี ค.ศ. 228 ฮันเต๊กนำกองกำลังชนเผ่าเสเกี๋ยง (西羌 "ซีเชียง") หรือเกี๋ยงตะวันตกแปดหมื่นนายยกมาสนับสุนนแฮหัวหลิมแม่ทัพวุยก๊กในการรบกับจ๊กก๊ก ฮันเขงและบุตรชายคนอื่นของฮันเต๊กอีก 3 คนคือฮันเอ๋ง (韓瑛 "หาน อิง") ฮันเอี๋ยว (韓瑤 "หาน เหยา") และฮันกี๋ (韓琪 "หาน ฉี") ได้ติดตามฮันเต๊กผู้บิดามาร่วมรบด้วย
ฮันเต๊กและบุตรชายเข้ารบกับเตียวจูล่งขุนพลจ๊กก๊กที่เขาฮองเบงสัน (鳳鳴山 "เฟิ่งหมิงชาน") ฮันเอ๋งบุตรชายคนโตของฮันเต๊กเป็นคนแรกที่เข้ารบตัวต่อตัวกับเตียวจูล่งและถูกแทงตกม้าเสียชีวิต ฮันเอี๋ยวบุตรชายคนรองจึงขับม้าถือดาบเข้ารบกับเตียวจูล่ง ฮันเอี๋ยวสู้เตียวจูล่งไม่ได้ ฮันเขงและฮันกี๋ก็เข้าช่วยรบ ฮันกี๋ถูกเตียวจูล่งแทงตกม้า รองขุนพลในทัพฮันเต๊ํกออกไปช่วยพาตัวฮันกี๋กลับเข้าในทัพ เตียวจูล่งขับม้าไล่ตามฮันกี๋ ฮันเขงจึงฉวยโอกาสนีั้ลอบยิงเกาทัณฑ์ใส่เตียวจูล่ง 3 ดอกติดต่อกัน แต่เตียวจูล่งใช้ทวนปัดลูกเกาทัณฑ์ได้และยิงเกาทัณฑ์กลับไปถูกหน้าผากฮันเขงเสียชีวิต
ยูการ์

ยูการ์  หรือ ยูการะ (; โรมาจิ: "yūkara") คือบทกวีมหากาพย์ ที่สืบทอดโดยชาวไอนุ คำว่า "ยูการ์" ในภาษาไอนุมีความหมายว่า "บทกวีมหากาพย์" เนื่องจากส่วนใหญ่มักจะเป็นเรื่องของวีรบุรุษที่เป็นเด็กหนุ่ม ดังนั้นบางครั้งจึงถูกเรียกในภาษาญี่ปุ่นว่า "บทกวีมหากาพย์วีรบุรุษ" (英雄叙事詩)
ภาพรวม.
เนื่องจากชาวไอนุไม่มีตัวอักษรสำหรับเขียน ยูการ์จึงได้รับการถ่ายทอดด้วยปากเปล่าเป็นหลัก
ยูการ์มีตั้งแต่เรื่องสั้น ๆ ไปจนถึงเรื่องยาวที่ใช้เวลาหลายวันในการเล่า ตามการจัดหมวดหมู่โดยนักวิชาการไอนุศึกษา ยูการ์แบ่งออกเป็นสองประเภท คือ: ไอนูยูการ์ (ยูการ์ของมนุษย์) และ กามุยยูการ์ (ยูการ์ของกามุย)
ไอนูยูการ์ซึ่งเล่าเรื่องเกี่ยวกับมนุษย์เป็นหลักนั้นมักเป็นจะเป็นเรื่องราวการผจญภัยของเด็กหนุ่มชื่อโปยยาอุนเปเป็นตัวเอก
สำหรับกามุยยูการ์นั้นจะใช้รูปแบบการเล่าจากมุมมองของกามุย เป็นเรื่องราวของโลกแห่งเทพเจ้าที่สะท้อนถึงโลกทัศน์ของชาวไอนุ ประกอบด้วยคำสอนเกี่ยวกับความสัมพันธ์ระหว่างมนุษย์กับพระเจ้าและธรรมชาติ
เรื่องราวที่เป็นร้อยแก้วจะเรียกว่า อูเอเปเกร์
ชาวไอนุได้สืบทอดตำนานเทพเจ้าแห่งธรรมชาติและตำนานของวีรบุรุษด้วยการแสดงออกที่หลากหลายผ่านคำพูดปากต่อปากในภาษาไอนุซึ่งไม่มีภาษาเขียน ในช่วงไม่กี่ปีที่ผ่านมาเนื่องจากความเสื่อมถอยของภาษาไอนุและวัฒนธรรมไอนุ จำนวนผู้บรรยายวรรณกรรมปากเปล่ารวมถึงยูการ์ก็ค่อย ๆ ลดลง แต่ในยุคหลังมานี้ก็ได้มีความพยายามในการฟื้นฟูขึ้นมา โดยมีการฝึกสอนคนรุ่นใหม่มากขึ้น
ฮันกี๋

ฮันกี๋ มีชื่อในภาษาจีนกลางว่า หาน ฉี  เป็นตัวละครในนวนิยายอิงประวัติศาสตร์จีนในศตวรรษที่ 14 เรื่อง"สามก๊ก" เป็นบุตรชายคนที่ 4 ของฮันเต๊กและขุนพลของมณฑลเลียงจิ๋วแห่งรัฐวุยก๊กในยุคสามก๊ก ใช้ดาบคู่อาวุธ
ฮันกี๋เป็นตัวละครสมมติในนวนิยาย"สามก๊ก" ไม่ปรากฏชื่อในบันทึกทางประวัติศาสตร์อย่างเป็นทางการ
ในนิยาย"สามก๊ก".
ฮันเขงปรากฏเป็นตัวละครในนวนิยาย"สามก๊ก"ตอนที่ 92 ตามความในนวนิยาย"สามก๊ก" เมื่อจูกัดเหลียงอัครมหาเสนาบดีแห่งรัฐจ๊กก๊กนำทัพบุกขึ้นเหนือครั้งแรกในปี ค.ศ. 228 ฮันเต๊กนำกองกำลังชนเผ่าเสเกี๋ยง (西羌 "ซีเชียง") หรือเกี๋ยงตะวันตกแปดหมื่นนายยกมาสนับสุนนแฮหัวหลิมแม่ทัพวุยก๊กในการรบกับจ๊กก๊ก ฮันเขงและบุตรชายคนอื่นของฮันเต๊กอีก 3 คนคือฮันเอ๋ง (韓瑛 "หาน อิง") ฮันเอี๋ยว (韓瑤 "หาน เหยา") และฮันเขง (韓瓊 "หาน ฉฺยง") ได้ติดตามฮันเต๊กผู้บิดามาร่วมรบด้วย
ฮันเต๊กและบุตรชายเข้ารบกับเตียวจูล่งขุนพลจ๊กก๊กที่เขาฮองเบงสัน (鳳鳴山 "เฟิ่งหมิงชาน") ฮันเอ๋งบุตรชายคนโตของฮันเต๊กเป็นคนแรกที่เข้ารบตัวต่อตัวกับเตียวจูล่งและถูกแทงตกม้าเสียชีวิต ฮันเอี๋ยวบุตรชายคนรองจึงขับม้าถือดาบเข้ารบกับเตียวจูล่ง ฮันเอี๋ยวสู้เตียวจูล่งไม่ได้ ฮันเขงและฮันกี๋ก็เข้าช่วยรบ ฮันกี๋ถูกเตียวจูล่งแทงตกม้า รองขุนพลในทัพฮันเต๊ํกออกไปช่วยพาตัวฮันกี๋กลับเข้าในทัพได้ แต่ฮันกี๋ก็เสียชีวิตด้วยบาดแผลที่ถูกเตียวจูล่งแทงในเวลาต่อมา
วอลเลย์บอลหญิงชิงแชมป์โลก 2025

วอลเลย์บอลหญิงชิงแชมป์โลก 2025  เป็นการแข่งขันครั้งที่ 20 ของวอลเลย์บอลหญิงชิงแชมป์โลก ซึ่งเป็นการแข่งขันวอลเลย์บอลโดยมีทีมชาติหญิงชุดใหญ่ที่เป็นสมาชิกของสหพันธ์วอลเลย์บอลระหว่างประเทศ โดยการแข่งขันจะจัดขึ้นที่ประเทศไทย นับตั้งแต่การแข่งขันครั้งนี้เป็นต้นไป จะมีการเพิ่มจำนวนทีมเข้าร่วมกันแข่งขันจาก 24 เป็น 32 ชาติ และเพิ่มความถี่การแข่งขันเป็นปีเว้นปี จากเดิมทุกสี่ปี
การคัดเลือกเจ้าภาพ.
สมาคมสมาชิกสหพันธ์วอลเลย์บอลระหว่างประเทศอย่างน้อย 5 สมาคม แสดงความสนใจที่จะเสนอตัวเป็นเจ้าภาพจัดการแข่งขันในปี 2025 สำหรับปี 2022 อาจมีการเลือกเจ้าภาพได้หลายชาติ ฟิลิปปินส์เสนอตัวเป็นเจ้าภาพในตอนแรกแต่ต่อมาได้ถอนตัวเนื่องจาก "มีขั้นตอนและการเปลี่ยนแปลงมากมาย" เวียดนามถอนตัวเมื่อวันที่ 29 สิงหาคม 2024 เนื่องจากเหตุผลทางการเงิน
เมื่อวันที่ 30 สิงหาคม ค.ศ. 2024 สหพันธ์วอลเลย์บอลระหว่างประเทศได้ประกาศว่าไทยจะเป็นเจ้าภาพจัดการแข่งขันครั้งนี้
รอบคัดเลือก.
การคัดเลือกในครั้งนี้จะมี 32 ทีมที่ผ่านเข้ารอบคัดเลือก สำหรับประเทศไทยในฐานะประเทศเจ้าภาพจะผ่านเข้ารอบสุดท้ายโดยอัตโนมัติ เช่นเดียวกับประเทศเซอร์เบียในฐานะแชมป์โลกปัจจุบัน ส่วนที่เหลืออีก 30 ทีมมาจากสามอันดับแรกจากการแข่งขันชิงแชมป์ทวีปปี 2023 ทั้งหมด 15 ทีม และ 15 ทีมจากการจัดอันดับโลกของเอฟไอวีบี สำหรับทีมที่ยังไม่ผ่านการคัดเลือก
การแบ่งกลุ่ม.
การจับสลากแบ่งกลุ่มจัดขึ้นเมื่อวันที่ 17 ธันวาคม ค.ศ. 2024 ณ โรงแรมเดอะ แกรนด์ โฟร์วิงส์ คอนเวนชัน กรุงเทพมหานคร การจัดทีมวางของการแข่งขันครั้งนี้เป็นไปตามกฎของสหพันธ์วอลเลย์บอลระหว่างประเทศ โดยอิงการจัดอันดับโลกเอฟไอวีบี ณ วันที่ 31 สิงหาคม ค.ศ. 2024
ประเทศไทยในฐานะเจ้าภาพถูกจัดให้อยู่กลุ่มเอ และทีมอันดับที่ 1-7 ของโลก จัดให้อยู่ในกลุ่มบีถึงเอช ตามลำดับอันดับโลก โดย 24 ทีมที่เหลือจะถูกจับฉลาก แบ่งเป็นทั้งหมด 3 โถ ตามการจัดอันดับโลกเอฟไอวีบี โดยโถที่ 1 จะประกอบไปด้วยทีมอันดับที่ 8-16 โถที่ 2 ทีมอันดับที่ 17-24 และโถที่ 3 ทีมอันดับที่ 25-36 การจับสลากแบ่งกลุ่มจะจับจากโถที่ 3 เป็นอันดับแรก ตามด้วยโถที่ 2 และโถที่ 1 ตามลำดับ การเรียงทีมจะจัดแบบกระดูกงู
อันดับการแข่งขัน.
<templatestyles src="Col-begin/styles.css"/>
เผย์ ซฺวี่

เผย์ ซฺวี่  เป็นตัวละครในนวนิยายอิงประวัติศาสตร์จีนในศตวรรษที่ 14 เรื่อง"สามก๊ก" (三国演义 "ซานกั๋วเหยี่ยนอี้") เป็นนายทหารของรัฐจ๊กก๊กในยุคสามก๊กของจีน
เผย์ ซฺวี่เป็นตัวละครสมมติในนวนิยาย"สามก๊ก" ไม่ปรากฏชื่อในบันทึกทางประวัติศาสตร์อย่างเป็นทางการ
ในนิยาย"สามก๊ก".
เผย์ ซฺวี่ปรากฏเป็นตัวละครในนวนิยาย"สามก๊ก"ตอนที่ 92 ตามความในนวนิยาย"สามก๊ก" เมื่อจูกัดเหลียงอัครมหาเสนาบดีแห่งรัฐจ๊กก๊กนำทัพบุกขึ้นเหนือครั้งแรกในปี ค.ศ. 228 และเข้าล้อมเมืองลำอั๋น (南安 "หนานอาน"; อยู่บริเวณอำเภอหล่งซี มณฑลกานซู่ในปัจจุบัน) หลายวันแต่ตีเมืองไม่ได้ จูกัดเหลียงจึงส่งเผย์ ซฺวี่ไปพบซุยเหลียงเจ้าเมืองฮันเต๋ง (安定 "อานติ้ง"; อยู่บริเวณอำเภอเจิ้นยฺเหวียน มณฑลกานซู่ในปัจจุบัน) เผย์ ซฺวี่อ้างตนเป็นทหารคนสนิทของแฮหัวหลิมมาขอให้ซุยเหลียงไปช่วยเมืองลำอั๋นเพื่อลวงให้ซุยเหลียงออกจากเมืองฮันเต๋ง จากนั้นกองกำลังของจ๊กก๊กที่ซุ่มไว้นำโดยอุยเอี๋ยนก็ฉวยโอกาสเข้ายึดเมืองฮันเต๋ง เผย์ ซฺวี่เดินทางต่อไปเข้าพบม้าจุ้นเจ้าเมืองเทียนซุย (天水 "เทียนฉุ่ย"; อยู่บริเวณนครเทียนฉุ่ย มณฑลกานซู่ในปัจจุบัน) เพื่อลวงให้ม้าจุ้นยกออกจากเมืองเทียนซุยไปช่วยเมืองลำอั๋นเช่นกัน แต่เกียงอุยมองออกว่าเป็นแผนลวง และเสนอแผนซ้อนกลให้กับม้าจุ้นจนสามารถเอาชนะกองกำลังของจ๊กก๊กนำโดยเตียวจูล่งที่ซุ่มรอชิงเมืองเทียนซุยได้
อาเอโอยนากามุย

อาเอโอยนากามุย  หรือไอนูรักกูร์  หรือ โอกีกูร์มี  เป็นเทพเจ้าวีรบุรุษในตำนานพื้นบ้านของชาวไอนุ และเป็นเทพองค์แรกที่เกิดขึ้นมาบนโลก ซึ่งกล่าวกันว่าเป็นบรรพบุรุษของชาวไอนุ
ชื่อ "อาเอโอยนากามุย" มีความหมายว่า "กามุย (พระเจ้า) ที่ (พวกเรา) เล่าขาน" ส่วนชื่อ "ไอนูรักกูร์" มีความหมายว่า "เทพเจ้าที่มีลักษณะเหมือนมนุษย์" เนื่องจากที่มาของสิ่งของหลายอย่างที่สนับสนุนชีวิตประจำวันของผู้คนได้รับการบอกเล่าผ่านตำนาน จึงมีบทบาทเป็นวีรบุรุษทางวัฒนธรรมในตำนานไอนุ
พนมนาคา

พนมนาคา  เป็นละครโทรทัศน์ไทยแนวรัก ชีวิต และแฟนตาซี ที่นำตำนานพญานาคมาเป็นเส้นเรื่องหลัก สร้างจากนวนิยายชื่อเดียวกันของพงศกร เขียนบทละครโทรทัศน์โดยพิมมาดา พัฒนอลงกรณ์ และทีมเขียนบทจากละครวันทอง กำกับการแสดงโดยสันต์ ศรีแก้วหล่อ นำแสดงโดย อัษฎาพร สิริวัฒน์ธนกุล และ ภรภัทร ศรีขจรเดชา ออกอากาศระหว่างวันที่ 4 กันยายน – 6 พฤศจิกายน พ.ศ. 2566 ทุกวันจันทร์และอังคาร เวลา 20.30 น. ทางช่องวัน 31 และเผยแพร่ย้อนหลังทางวันดีและเน็ตฟลิกซ์
เรื่องย่อ.
เอเชีย เป็นหมอกุมารเวชที่เข้ามาในหมู่บ้านพนมนาคาเพื่อรักษาโรคเกล็ดงูให้เด็กในหมู่บ้านแทนเพื่อนของตนที่เสียชีวิตโดยมีเงื่อนงำ จนตนประสบเหตุอันตราย แต่ได้รับความช่วยเหลือจากอนันตชัย พญานาคที่คุ้มครองหมู่บ้าน เพราะอดีตชาติของเอเชียเมื่อ 1,000 ปีที่แล้ว คือ อนัญชลี คนรักของอนันตชัย แต่อนัญชลียอมเข้าพิธีนาคพลีเพื่อสละชีวิตให้กับอเนกชาติ พญานาคผู้น้องของอนันตชัย ซึ่งมีอารมณ์อิจฉาริษยา และต้องการครอบครองอนัญชลี เพื่อขึ้นเป็นนาคาธิบดีซึ่งเป็นตำแหน่งสูงสุดในหมู่พญานาค โดยเรื่องราวประหลาดทั้งหมดยังส่งผลต่อเนื่องไปถึงชาติปัจจุบันที่เอเชียจะพบเจอ
งานสร้าง.
ละคร "พนมนาคา" เริ่มถ่ายทำตั้งแต่ช่วงเดือนกรกฎาคม พ.ศ. 2565 โดยมีพิธีบวงสรวงเริ่มต้นการถ่ายทำที่อาคารจีเอ็มเอ็ม แกรมมี่ เพลส เมื่อวันที่ 25 กรกฎาคม การถ่ายทำแล้วเสร็จเมื่อเดือนเมษายน พ.ศ. 2566 สองเดือนถัดมามีพิธีบวงสรวงพญานาคทั้ง 9 พระองค์อีกครั้งก่อนเริ่มออกอากาศละคร ส่วนเทคโนโลยีคอมพิวเตอร์กราฟิกส์สามมิติที่ใช้สร้างพญานาค รวมทั้งงูบริวารในฉากต่าง ๆ เป็นการสร้างสรรค์โดยบริษัท กบาลใส อนิเมชั่น จำกัด
การโปรโมทละคร นอกจากโปรโมทตามสื่อทั่วไปแล้ว ช่องวัน 31 ยังใช้เทคโนโลยีกราฟิกแบบล้ำลึกในการสร้างพญานาคตัวเอก 2 ตัวขึ้นแสดงบนกระดานปิดโฆษณาดิจิทัลสามมิติที่ตั้งอยู่ด้านหน้าศูนย์การค้าสยามสแควร์วัน
การตอบรับ.
เดอะสแตนดาร์ดมีบทวิเคราะห์เกี่ยวกับละคร "พนมนาคา" ว่า แม้เนื้อหาเกี่ยวกับพญานาคจะถูกนำมาสร้างใหม่เป็นละครโทรทัศน์และภาพยนตร์อยู่บ่อยครั้ง และมีละครโทรทัศน์จากเนื้อหาพญานาคหลายเรื่องที่ได้รับความนิยมมาก่อนหน้านี้ เช่น นาคี เป็นต้น แต่ละคร "พนมนาคา" มีการสอดแทรกเรื่องราวความเชื่อของชาวบ้านท้องถิ่นในยุคปัจจุบันที่ยังไม่ยอมรับการแพทย์แผนปัจจุบันเท่าที่ควร รวมถึงประเด็นความขัดแย้งของตัวละครในเรื่องเพิ่มมาด้วย ทำให้เนื้อหาของละครมีความแตกต่างและน่าสนใจเพิ่มขึ้น อย่างไรก็ตาม เดอะสแตนดาร์ดก็ยังวิจารณ์การสร้างตัวละครพญานาคด้วยคอมพิวเตอร์กราฟิกส์สามมิติว่ายังมีความไม่สมจริงปรากฏอยู่เล็กน้อย
สิ่งสืบเนื่อง.
ช่องวัน 31 ได้ร่วมกับการท่องเที่ยวแห่งประเทศไทย ต่อยอดความสำเร็จของละคร "พนมนาคา" มาจัดกิจกรรม "ศรัทธานำทาง เส้นทางนำเที่ยว" เพื่อส่งเสริมให้ผู้ชมละครได้เดินทางไปท่องเที่ยวในสถานที่ต่าง ๆ ของภาคตะวันออกเฉียงเหนือ โดยเน้นจังหวัดที่เกี่ยวข้องหรือเป็นสถานที่ถ่ายทำละคร โดยเฉพาะกลุ่มจังหวัดลุ่มแม่น้ำโขง อาทิ จังหวัดนครพนม จังหวัดมุกดาหาร จังหวัดสกลนคร จังหวัดหนองคาย และจังหวัดบึงกาฬ รวมไปถึงจังหวัดใกล้เคียง เช่น จังหวัดอุบลราชธานี จังหวัดอำนาจเจริญ จังหวัดหนองบัวลำภู จังหวัดสุรินทร์ และจังหวัดบุรีรัมย์ เป็นต้น โดยในแต่ละจังหวัดจะมีการสอดแทรกการเผยแพร่และให้ความรู้เกี่ยวกับประเพณีของท้องถิ่นนั้น ๆ
ชุดตัวอักษรเดนมาร์กและนอร์เวย์

ชุดตัวอักษรเดนมาร์กและชุดตัวอักษรนอร์เวย์เรียกรวมกันว่า ชุดตัวอักษรเดนมาร์ก-นอร์เวย์ เป็นชุดของอักษรละตินรูปแบบหนึ่งที่ใช้สำหรับเขียนภาษาเดนมาร์กและภาษานอร์เวย์ ประกอบด้วยตัวอักษร 29 ตัวตั้งแต่ ค.ศ. 1917 (นอร์เวย์) และ ค.ศ. 1948 (เดนมาร์ก)
ตัวอักษร "c", "q", "w", "x" และ "z" ไม่ใช้ในการสะกดคำที่มีอยู่แต่เดิมในภาษาทั้งสอง
การอ่านออกเสียง.
นอกจากนี้ ภาษานอร์เวย์ยังใช้เครื่องหมายซิดิลลา แต่ใช้เฉพาะกับ ในคำยืมเท่านั้น โดยเป็นตัวบ่งชี้ว่า ในคำยืมนั้นออกเสียงเหมือน เช่น
วอลเลย์บอลชายชิงแชมป์นอร์เซกา 2023

วอลเลย์บอลชายชิงแชมป์นอร์เซกา 2023  เป็นการแข่งขันครั้งที่ 28 ของวอลเลย์บอลชายชิงแชมป์นอร์เซกา จัดขึ้นโดยสมาพันธ์วอลเลย์บอลอเมริกาเหนือ อเมริกากลาง และแคริบเบียน ซึ่งมีกำหนดจัดขึ้นที่ชาร์ลสตัน รัฐเวสต์เวอร์จิเนีย สหรัฐ ระหว่างวันที่ 5–10 กันยายน ค.ศ. 2023 โดยสามอันดับแรกจะผ่านการคัดเลือกเข้าแข่งขันวอลเลย์บอลชายชิงแชมป์โลก 2025 ในฐานะตัวแทนนอร์เซกา
การตัดสินลำดับจากผลการแข่งขัน.
ในการแข่งขันหากผลว่ามีผลเท่ากันจะตัดสินตามลำดับดังนี้
แมตช์ที่แข่งขัน 3–0: ทีมที่ชนะจะได้ 5 คะแนน ทีมที่แพ้ได้ 0 คะแนน</br>
แมตช์ที่แข่งขัน 3–1: ทีมที่ชนะจะได้ 4 คะแนน ทีมที่แพ้ได้ 1 คะแนน</br>
แมตช์ที่แข่งขัน 3–2: ทีมที่ชนะจะได้ 3 คะแนน ทีมที่แพ้ได้ 2 คะแนน
อันดับการแข่งขัน.
<templatestyles src="Col-begin/styles.css"/>
รางวัล.
 <ns>10</ns>
 <id>508114</id>
 <redirect title="แม่แบบ:Div col" />
 <revision>
 <id>4555743</id>
 <timestamp>2013-01-13T10:58:43Z</timestamp>
 <contributor>
 <username>Nullzero</username>
 <id>106127</id>
 </contributor>
 <comment>#REDIRECT </comment>
 <origin>4555743</origin>
 <model>wikitext</model>
 <format>text/x-wiki</format>
 (USA)
 (PUR)
 (USA)
 (CUB)
 (MEX)
 (CAN)
 (PUR)
 (CAN)
 (PUR)
 (CAN)
 (CAN)
 (MEX)
อีตาโอมาจิป

อีตาโอมาจิป  เป็นเรือที่ชาวไอนุสร้างขึ้นและใช้สำหรับการเดินเรือ
คำว่า "อีตาโอมาจิป" มาจาก คำว่า "อีตา" (ita) แปลว่า "แผ่นกระดาน" , "โอมา" (oma) แปลว่า "มี" และ "จิป" (cip) แปลว่า "เรือ" ดังนั้นจึงรวมแล้วหมายถึง "เรือที่มีแผ่นกระดาน" (อนึ่งคำว่า "อีตา" เป็นคำยืมจากคำว่า 板 ในภาษาญี่ปุ่นอีกที)
เรือชนิดนี้สร้างขึ้นโดยการเจาะต้นไม้ใหญ่ เช่น คัตสึระ หรือ ฮาริงิริ และเพิ่มขนาดโดยติดแผ่นด้านข้าง โดยทั่วไปแล้วใช้แล่นเพื่อเดินทางในน่านน้ำภายในประเทศ เช่นในแม่น้ำและทะเลสาบเพื่อทำการค้า เรือที่สร้างด้วยเทคนิคนี้ไม่เป็นที่รู้จักนอกภูมิภาคไอนุในญี่ปุ่น
สเฟียร์แอตเดอะเวเนเชียนรีสอร์ท

สเฟียร์แอตเดอะเวเนเชียนรีสอร์ท  ซึ่งก่อนหน้านี้มีชื่อว่า MSG Sphere เป็นอาคารทรงกลมสำหรับจัดแสดงดนตรีและความบันเทิง ตั้งอยู่ในพาราไดซ์ รัฐเนวาดา สหรัฐ ใกล้กับลาสเวกัสสตริป และอยู่ทางตะวันออกของเวเนเชียนรีสอร์ท โครงการนี้ได้รับการประกาศโดยบริษัทเมดิสันสแควร์การ์เดนในปี ค.ศ. 2018 และสร้างขึ้นตั้งแต่ปี ค.ศ. 2019 ถึง 2023 ประกอบด้วยหอประชุมขนาด 18,600 ที่นั่ง มีจุดขายทางการตลาดด้วยความสามารถด้านวิดีโอและเสียงที่สมจริง ซึ่งรวมถึงหน้าจอ LED ภายในแบบวิจิตร ความละเอียด 16K, ลำโพงที่มีเทคโนโลยีบีมฟอร์มมิ่งและเทคโนโลยีสังเคราะห์สนามคลื่นและเอฟเฟกต์ทางกายภาพ 4 มิติ ภายนอกอาคารยังมีจอแสดงผล LED ขนาด 580,000 ตารางฟุต (54,000 ตร.ม.)
โครงการนี้ได้รับการประกาศในปี ค.ศ. 2018 และดำเนินการก่อสร้างในปีถัดไป กำหนดการเริ่มแรกจะเปิดในปี ค.ศ. 2021 แต่การก่อสร้างถูกระงับในเดือนเมษายน ค.ศ. 2020 เนื่องจากการหยุดชะงักในห่วงโซ่อุปทานของโครงการที่เกิดจากการระบาดใหญ่ของโควิด-19 การก่อสร้างกลับมาดำเนินการอีกครั้งในปีนั้น สถานที่จัดกิจกรรมมีขนาดสูง 366 ฟุต (112 เมตร) และกว้าง 516 ฟุต (157 เมตร) ณ จุดที่กว้างที่สุด มีกำหนดจะเปิดในวันที่ 29 กันยายน ค.ศ. 2023 โดยการแสดงของ U2 โชว์ลำดับที่ 25 ชื่อว่า U2:UV Achtung Baby Live at Sphere
สโมสรฟุตบอลขอนแก่นมอดินแดง ในฤดูกาล 2562

ฤดูกาล 2562 เป็นฤดูกาลแรกของ สโมสรฟุตบอลขอนแก่นมอดินแดง ในระบบฟุตบอลลีกอาชีพของประเทศไทย โดยสโมสรเลื่อนชั้นขึ้นมาจากไทยแลนด์ อเมเจอร์ลีก
"ข้อมูล ณ วันที่ 1 กันยายน 2562"
"สถิติการลงสนามและการยิงประตูรวมการแข่งขันทุกรายการ"
ประเทศซูดานใต้ในโอลิมปิกฤดูร้อน 2024

ประเทศซูดานใต้ มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 นี่จะเป็นการปรากฏตัวครั้งที่ 3 ของประเทศในโอลิมปิกฤดูร้อน นับตั้งแต่เปิดตัวในโอลิมปิกฤดูร้อน 2016
นักกีฬา.
รายการต่อไปนี้เป็นจำนวนผู้เข้าแข่งขันในครั้งนี้
บาสเกตบอล.
บาสเกตบอล 5×5.
สรุปผล
ทีมชาย.
นับเป็นครั้งแรกในประวัติศาสตร์ที่ทีมบาสเกตบอลชายซูดานใต้ ซึ่งเป็นชาติบาสเกตบอลที่อายุน้อยที่สุดในประวัติศาสตร์โอลิมปิกได้เข้าสู่การแข่งขัน ผ่านทางบาสเกตบอลชิงแชมป์โลก 2023 ในเกซอนซิตี้ ประเทศฟิลิปปินส์ โดยรั้งอันดับสูงสุดจากโซนแอฟริกา
กระดูกหักของสมิท

กระดูกหักของสมิท  เป็นการหักของกระดูกเรเดียสส่วนปลาย
กระดูกหักของสมิทสามารถเกิดได้จากการมีแรงกระแทกโดยตรง (direct blow) เข้าที่ปลายแขนทางดอร์ซอล (dorsal forearm) หรือจากการล้มเอาข้อมือลงในท่างอเข้าใน (wrist flexed) กระนั้น กลไกการเกิดการบาดเจ็บที่พบบ่อยที่สุดสำหรับกระดูกหักของสมิทเกิดจากการล้มเอาฝ่ามือลงประกอบกับข้อมือเกิดมีการงอเข้าไปทางดอร์ซอล (slightly dorsiflexed) เล็กน้อย กระดูกหักของสมิทสามารถพบได้น้อยกว่ากระดูกหักแบบคอลลิส
กระดูกที่หักส่วนปลาย (distal) จะเคลื่อนออกไปทางวอลาร์และไปทางเวนทรอล (volarly ventrally) ซึ่งตรงกันข้ามกันกับกระดูกหักแบบคอลลิสที่ซึ่งกระดูกส่วนที่หักจะเคลื่อนไปทางดอร์ซอล (dorsally) กระดูกสามารถแตกเป็นชิ้นเดียวหรือหลายชิ้น และสามารถแตกไปถึงพื้นผิวข้อของข้อมือหรือไม่ก็ได้ ทั้งนี้ขึ้นกับความรุนแรง
มีรายงานพบกลุ่มอาการเจ็บปวดเฉพาะส่วนแบบซับซ้อน (Complex regional pain syndrome) ได้มากถึง 40% ข้อบ่งชี้สำหรับการรักษาโดยการผ่าตัดรวมถึงการแตกละเอียดทางดอร์ซอลหรือวอลาร์ (dorsal or volar comminution), มีการแตกในข้อ (intra-articular involvement), ผู้ป่วยไม่คงที่หลังทำรีดักชั่น (instability post-reduction), การหักทำมุมมากกว่า 20 องศา (angulation greater than 20 degrees), หากเคลื่อนเป็นขั้นของพื้นผิวออกมากเกิน 2 มิลลิเมตร (surface step-off over 2mm) หรือ การหกสั้นของกระดูกเรดียสไปมากกว่า 5 มิลลิเมตร
ชื่อของรูปแบบกระดูกหักนี้ตั้งตามศัลยแพทย์กระดูกและข้อ รอเบิร์ต วิลเลียม สมิท (1807–1873) ในหนังสือของเขา "A Treatise on Fractures in the Vicinity of Joints, and on certain forms of Accidents and Congenital Dislocations" (แปล: "ตำราความเรียงว่าด้วยกระดูกหักในอาณาบริเวณของข้อต่อและว่าด้วยการเคลื่อนของกระดูกบางรูปแบบจากอุบัติเหตุและที่เป็นโดยกำเนิด") ตีพิมพ์ปี 1847
การจำแนก.
ระบบการจำแนกที่นิยมใช้สำหรับกระดูกเรดียลทางดิสทอลหักคือระบบฟรีกแมน ซึ่งจำแนกดังนี้
ประธานาธิบดีเซาตูแมอีปริงซีป

ประธานาธิบดีเซาตูแมอีปริงซีป  เป็นประมุขแห่งรัฐของประเทศเซาตูแมอีปริงซีป ผู้ดำรงตำแหน่งคนปัจจุบัน คือ การ์ลุช วีลา นอวา ตั้งแต่วันที่ 2 ตุลาคม ค.ศ. 2021
ประวัติ.
ประธานาธิบดีเซาตูเมและปรินซิปีมีบทบาทสำคัญในประวัติศาสตร์การเมืองของประเทศ ซึ่งเป็นประเทศเกาะเล็ก ๆ ตั้งอยู่ในอ่าวกินีของแอฟริกากลาง ประเทศได้รับเอกราชจากโปรตุเกสเมื่อวันที่ 12 กรกฎาคม ค.ศ. 1975 โดยมี Manuel Pinto da Costa จากพรรค MLSTP (Movimento de Libertação de São Tomé e Príncipe) เป็นประธานาธิบดีคนแรกของประเทศ ในช่วงแรกของการปกครอง ประเทศได้ปฏิบัติตามรูปแบบสังคมนิยมตามแบบของยุโรปตะวันออก ซึ่งนำไปสู่ภาวะเศรษฐกิจตกต่ำและความไม่พอใจของประชาชน ต่อมาในปี 1990 จึงได้มีการจัดตั้งประชาธิปไตยหลายพรรค
การดำรงตำแหน่ง.
ณ ค.ศ. 2021 มีการจำกัดวาระการดำรงตำแหน่งของประธานาธิบดีไว้ 2 สมัยในรัฐธรรมนูญเซาตูแมอีปริงซีป ประธานาธิบดีคนแรกที่ถูกจำกัดวาระ คือ มีแกล ตรูวูวาดา ในปี 2001
สวัสดิการ.
ทำเนียบประธานาธิบดีเซาตูแมอีปริงซีปเป็นที่พำนักอย่างเป็นทางการของประธานาธิบดีเซาตูแมอีปริงซีป ตั้งอยู่ ณ เซาตูแม เป็นอาคารสถาปัตยกรรมแบบอาณานิคมโปรตุเกส สร้างขึ้นในคริสต์ศตวรรษที่ 19 เดิมทีเป็นที่พำนักของผู้ว่าการเซาตูแมอีปริงซีปของโปรตุเกส จนกระทั่งประเทศได้รับเอกราชในปี 1975
กระดูกหักแบบโรลันโด

กระดูกหักแบบโรลันโด  เป็นประเภทหนึ่งของกระดูกนิ้วหักที่ส่วนฐานของกระดูกนิ้วโป้งเกิดการหัก จัดเป็นกระดูกหักชนิกในข้อ การหักมักเป็นรูปตัวที หรือตัววาย (T- or Y-shaped) 
มีการบรรยายกระดูกหักรูปแบบนี้ครั้งแรกในปี 1910 โดย ซิลวิโอ โรลันโด (Silvio Rolando) ชาวอิตาลี ซึ่งเป็นที่มาของชื่อกระดูกหักรูปแบบนี้
การรักษามีการเสนอไว้อยู่หลายวิธี รวมถึงการยึดด้วยสายเคิร์ชเนอร์ (Kirschner wires) หรือการก่อโดยช้เพลตกับสกรู (plate and screw constructions) อีกหนึ่งสิธีรักษาที่ได้รับการยอมรับคือการทำการยึดภายนอก (external fixator) ประกอบการใช้เทคนิกเทนชั่นแบนด์วายริง (tension band wiring technique)
อารัด

Arad, ARAD, อารัด, อาราด อาจหมายถึง:
การใช้งานอื่น.
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
นากาจิมะ (ทะเลสาบโทยะ)

นากาจิมะ (; โรมาจิ: "Nakajima") เป็นชื่อเรียกรวม 4 เกาะในทะเลสาบโทยะ ได้แก่ โอชิมะ (大島), เบ็นเต็นจิมะ (弁天島), คันนนจิมะ (観音島) และ มันจูจิมะ (饅頭島) ตั้งอยู่ในเมืองโซเบ็ตสึและโทยาโกะ บนเกาะฮกไกโด ก่อตัวขึ้นจากโดมลาวาที่เกิดจากการปะทุของภูเขาไฟในปล่องภูเขาไฟโทยะเมื่อประมาณ 50,000 ปีก่อน ทำให้ปรากฏเป็นแผ่นดินขึ้นเหนือผิวทะเลสาบ เกาะที่ใหญ่ที่สุดคือโอชิมะ มีขนาดเส้นรอบวง 9.6 กิโลเมตร บนเกาะปกคลุมไปด้วยป่าใบกว้างโดยทั่ว ยอดเขาที่สูงที่สุดอยู่สูงจากระดับน้ำทะเล 455 เมตร
มีท่าเรือสำหรับเรือท่องเที่ยวจากริมฝั่งทะเลสาบโทยะไปยังเกาะโอชิมะ สามารถไปถึงเกาะได้ในเวลาไม่ถึง 30 นาที ที่ใกล้ท่าเรือบนเกาะมีพิพิธภัณฑ์ตั้งอยู่
ประธานาธิบดีสาธารณรัฐประชาธิปไตยคองโก

ประธานาธิบดีสาธารณรัฐประชาธิปไตยคองโก  เป็นประมุขแห่งรัฐของสาธารณรัฐประชาธิปไตยคองโกและเป็นผู้บัญชาการทหารสูงสุดแห่งกองทัพ ผู้ดำรงตำแหน่งคนปัจจุบัน คือ เฟลิกซ์ ชีเซเกดี ตั้งแต่วันที่ 25 มกราคม ค.ศ. 2019
ประวัติ.
ตำแหน่งประธานาธิบดีในสาธารณรัฐประชาธิปไตยคองโก มีมาตั้งแต่รัฐธรรมนูญฉบับแรกซึ่งเรียกว่ากฎหมายพื้นฐานในปี 1960 อย่างไรก็ตาม อำนาจของตำแหน่งนี้แตกต่างกันไปในช่วงหลายปีที่ผ่านมา จากบทบาทร่วมกันที่จำกัดในฝ่ายบริหารกับนายกรัฐมนตรีสู่การปกครองแบบเผด็จการเต็มรูปแบบ ภายใต้รัฐธรรมนูญฉบับปัจจุบัน ประธานาธิบดีดำรงอยู่เป็นสถาบันที่สูงที่สุดในระบอบสาธารณรัฐระบบกึ่งประธานาธิบดี และประธานาธิบดีได้รับการคุ้มกันโดยกองกำลังอารักขา อำนาจตามรัฐธรรมนูญของประธานาธิบดีโฌแซ็ฟ กาบีลา ในขณะนั้น มีกำหนดหมดวาระในวันที่ 20 ธันวาคม ค.ศ. 2016 แต่ในตอนแรกนั้นได้ขยายออกไปจนถึงสิ้นปี 2017 และเขายังคงดำรงตำแหน่งต่อไปจนกว่าจะมีการเลือกตั้งประธานาธิบดีในเดือนธันวาคม ค.ศ. 2019 เมื่อเฟลิกซ์ ชีเซเกดีชนะการเลือกตั้งและเข้ารับตำแหน่งในวันที่ 24 มกราคม ค.ศ. 2019
รองหัวหน้าพรรค

รองหัวหน้าพรรค  ในระบบเวสต์มินสเตอร์ เป็นตำแหน่งผู้บัญชาการอันดับที่ 2 ของพรรคการเมือง รองจากหัวหน้าพรรค รองหัวหน้าพรรคมักจะเป็นรองนายกรัฐมนตรีเมื่อพรรคของพวกเขาได้รับเลือกให้เป็นรัฐบาล รองหัวหน้าพรรคอาจทำหน้าที่แทนหัวหน้าพรรคได้ หากหัวหน้าพรรคคนปัจจุบันไม่สามารถปฏิบัติหน้าที่ในฐานะหัวหน้าพรรคได้ด้วยเหตุผลประการใดก็ตาม เช่น รองหัวหน้าพรรคมักจะทำหน้าที่แทนหัวหน้าพรรคในการตอบกระทู้ถาม ในช่วงที่หัวหน้าพรรคไม่อยู่ รองหัวหน้าพรรคยังมักมีความรับผิดชอบอื่น ๆ ในการจัดการกับพรรคอีกด้วย
วัดพระธาตุนาดูน

วัดพระธาตุนาดูน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลพระธาตุ อำเภอนาดูน จังหวัดมหาสารคาม เป็นส่วนหนึ่งของโครงการพุทธมณฑลอีสาน ซึ่งประกอบด้วยวัด สวนรุกขชาติ สวนสมุนไพร ศาลาพัก แหล่งน้ำ และถนน มีพื้นที่โดยรอบ 902 ไร่เศษ
เมื่อ พ.ศ. 2522 ที่บ้านนาดูน มีการขุดพบหลักฐานทางประวัติศาสตร์โบราณคดี รวมถึงพบสถูปบรรจุพระบรมสารีริกธาตุบรรจุในตลับทองคำ เงิน และสำริด สันนิษฐานว่ามีอายุอยู่ในพุทธศตวรรษที่ 13–15 สมัยทวารวดี นอกจากนี้ยังพบพระพุทธรูป พระพิมพ์ลายหลายแบบจำนวนมาก
รัฐบาลอนุมัติให้ดำเนินการก่อสร้างพระธาตุนาดูนขึ้นในเนื้อที่ 902 ไร่ รวมถึงบริเวณโดยรอบ พระธาตุมีศิลปกรรมประยุกต์จากสถูปจำลองที่ประดิษฐานพระบรมสารีริกธาตุกับลักษณะศิลปากร แบบทวารวดีออกแบบและดำเนินการสร้างโดยกรมศิลปากรสูง 50.50 เมตร ฐานเป็นรูปสี่เหลี่ยมจัตุรัส 35.70 เมตร และในวันที่ 12 พฤศจิกายน พ.ศ. 2530 สมเด็จพระบรมโอรสาธิราชเจ้าฟ้ามหาวชิราลงกรณ์ สยามมงกุฏราชกุมารในขณะนั้น เสด็จพระราชดำเนินแทนพระองค์มาทรงประกอบพิธีอัญเชิญพระบรมสารีริกธาตุเข้าบรรจุในองค์พระธาตุนาดูนนี้ วัดพระธาตุนาดูนตั้งเป็นวัดเมื่อวันที่ 15 กุมภาพันธ์ พ.ศ. 2559
วัดมีการจัดงานนมัสการพระธาตุนาดูน ในช่วงวันขึ้น 15 ค่ำ เดือน 3 หรือวันมาฆบูชาภายในงานจัดให้มีกิจกรรมเวียนเทียน รอบองค์พระบรมธาตุ
คือเธอ (ละครโทรทัศน์ พ.ศ. 2564)

คือเธอ  เป็นละครโทรทัศน์ไทยปี 2564 ที่ดัดแปลงจากซีรีส์เกาหลีในปี 2015 เรื่อง"อัจฉริยะพลิกปมปริศนา" จากการกำกับของ ศิวโรจน์ คงสกุล นำแสดงโดย เพชร-เผ่าเพชร เจริญสุข, เต-ตะวัน วิหครัตน์ และเบลล์-เขมิศรา พลเดช ออกอากาศตั้งแต่วันที่ 16 สิงหาคม ถึง 5 ตุลาคม 2564 ทุกวันจันทร์และอังคาร เวลา 20:00 นาฬิกา (เวลามาตรฐานไทย) ทางช่องทรูเอเชียนซีรีส์ (ทรูเอเชียนมอร์ ในปัจจุบัน) นอกจากนี้ยังสตรีมมิ่งบนทรูไอดีและเน็ตฟลิกซ์
กาเมร่า -รีเบิร์ธ-

กาเมร่า -รีเบิร์ธ-  เป็นซีรีส์ออริจินัลเน็ตแอนิเมชัน (โอเอ็นเอ) ญี่ปุ่น อำนวยผลิตโดยคาโดกาวะคอร์เปอเรชันและผลิตแอนิเมชันโดยสตูดิโอเอ็งงิ ถือเป็นแอนิเมชันเรื่องแรกในแฟรนไชส์"กาเมร่า" ซีรีส์ฉายทั่วโลกในวันที่ 7 กันยายน พ.ศ. 2566 ทางเน็ตฟลิกซ์
สะพานว็อกซอลล์

สะพานว็อกซอลล์ (อังกฤษ: Vauxhall Beidge) เป็นสะพานข้ามแม่น้ำเทมส์ ในใจกลางกรุงลอนดอน เชื่อมต่อระหว่างย่านว็อกซอลล์ในเซาท์เวสต์ลอนดอน เข้ากับย่านพิมลิโกในเซ็นทรัลลอนดอน 
สะพานวอกซ์ฮอลล์เปิดใช้งานในปี ค.ศ. 1906 ซึ่งสร้างขึ้นเพื่อแทนที่สะพานเก่าซึ่งเดิมรู้จักกันในชื่อ สะพานรีเจนต์ (อังกฤษ: Regent Bridge) แต่ต่อมาได้เปลี่ยนเป็นชื่อปัจจุบัน ที่สร้างขึ้นระหว่างปี ค.ศ. 1809–1816 โดยเป็นส่วนหนึ่งของโครงการปรับปรุงฝั่งใต้ของแม่น้ำเทมส์ สะพานแห่งนี้สร้างขึ้นในบริเวณริมแม่น้ำซึ่งก่อนหน้านี้เคยมีเรือข้ามฟากให้บริการ
การสร้างสะพานทั้งสองแห่งได้รับการออกแบบใหม่หลายครั้งจากสถาปนิกหลายคน สะพานเดิมซึ่งเป็นสะพานเหล็กถูกสร้างขึ้นโดยบริษัทเอกชนแห่งหนึ่ง และใช้เป็นสะพานเก็บค่าผ่านทางก่อนที่จะถูกยึดโดยสาธารณะในปี ค.ศ. 1879 สะพานปัจจุบันซึ่งใช้เวลาสร้าง 8 ปีเป็นสะพานแห่งแรกในลอนดอนที่ใช้บรรทุกรถรางและต่อมาเป็นถนนหนึ่งในสองสายแรกในลอนดอนที่มีช่องเดินรถประจำทาง
ในปี ค.ศ. 1963 มีการเสนอให้เปลี่ยนสะพานด้วยการพัฒนาสมัยใหม่ซึ่งประกอบด้วยร้านค้า พื้นที่สำนักงาน ห้องพักในโรงแรม และสิ่งอำนวยความสะดวกด้านสันทนาการจำนวน 7 ชั้นที่อยู่เหนือแม่น้ำ แต่แผนดังกล่าวถูกยกเลิกเนื่องจากต้นทุน ยกเว้นการเปลี่ยนแปลงผังถนนและลูกกรง 
การออกแบบและรูปลักษณ์ของสะพานในปัจจุบันยังคงแทบไม่เปลี่ยนแปลงเลยนับตั้งแต่ปี ค.ศ. 1907 และสะพานในปัจจุบันยังคงเป็นส่วนสำคัญของระบบคมนาคมในกรุงลอนดอน
รัตนวดี วงศ์ทอง

รัตนวดี วงศ์ทอง (เกิด 22 พฤษภาคม พ.ศ. 2547) ชื่อเล่น มิ้ม เป็นนักแสดงหญิงชาวไทย เป็นที่รู้จักกับบทบาท "พรรณษา" (วัยเด็ก) จากละครเรื่อง "วาสนารัก" และบทบาท "แย้ม" จากภาพยนตร์เรื่อง "ธี่หยด" ปัจจุบันเธอเป็นนักแสดงในสังกัด จีเอ็มเอ็มทีวี
ประวัติและการศึกษา.
มิ้ม รัตนวดี วงษ์ทอง ครอบครัวมีพี่น้องทั้งหมด 4 คนและทั้งหมดเป็นผู้หญิงล้วน โดยมิ้มเป็นพี่สาวคนโตของบ้าน 
สำเร็จการศึกษาระดับชั้นมัธยมศึกษาตอนต้นและมัธยมศึกษาตอนปลาย (ม.1-ม.5) จาก โรงเรียนเตรียมอุดมศึกษา สุวินทวงศ์ ระดับชั้นมัธยมศึกษาตอนปลาย (ม.6) จาก โรงเรียนนวมินทราชินูทิศ สตรีวิทยา 2 ต่อมาเข้าศึกษาในระดับปริญญาตรีที่คณะนิติศาสตร์ มหาวิทยาลัยศรีปทุม เพียง 1 ปีการศึกษา ปัจจุบันได้ย้ายมาศึกษาที่คณะศิลปกรรมศาสตร์ มหาวิทยาลัยศรีนครินทรวิโรฒ สาขาศิลปะการแสดง เอกการแสดงและกำกับการแสดง
เข้าสู่วงการ.
ในฐานะนักแสดงเด็กและเริ่มมีผลงานการแสดงละครโทรทัศน์เรื่อง "สี่ไม้คาน" เมื่อปี พ.ศ. 2562 ตามมาด้วยละคร "เพลิงพรางเทียน" จากนั้นปี พ.ศ. 2563 มีผลงานละครเรื่อง "วาสนารัก"ซึ่งแจ้งเกิดเป็นที่รู้จักเต็มตัวตามมาด้วย "ฟากฟ้าคีรีดาว" ปี พ.ศ. 2564 ละคร "Help me คุณผีช่วยด้วย" ปี พ.ศ. 2565 ซีรีส์ "My Coach ตะลุมรักตะรุมบอล" ต่อมาปี พ.ศ. 2566 เปิดตัวภาพยนตร์ "ธี่หยด" และคว้ารางวัลรองชนะเลิศอันดับ 1 ในรายการเรียลลิตี้ นางร้าย Thailand (Devil Angel) ของทาง ช่อง 8 ปี พ.ศ. 2567 เดือนสิงหาคมได้เซ็นสัญญาเป็นนักแสดงสังกัดจีเอ็มเอ็มทีวี
จังหวัดบัลกัน

<templatestyles src="Module:Infobox/styles.css"></templatestyles>
จังหวัดบัลกัน  เป็นจังหวัดของประเทศประเทศเติร์กเมนิสถานที่อยู่ตะวันตกสุดของประเทศ ทางทิศเหนือติดกับประเทศคาซัคสถานและอุซเบกิสถาน ทางตะวันออกติดกับจังหวัด 2 จังหวัดในเติร์กเมนิสถาน ทางทิศใต้ติดกับประเทศอิหร่าน และทางทิศตะวันตกติดกับทะเลแคสเปียน เมืองหลวงคือบัลกานาบัต เดิมชื่อเนบิตดัก อาณาเขตของจังหวัดนี้เหมือนกับอาณาเขตของอดีต"แคว้นครัสโนวอดสค์" ซึ่งเป็นแคว้นหนึ่งในยุคโซเวียตของสาธารณรัฐสังคมนิยมโซเวียตเติร์กเมนิสถาน แคว้นนี้ถูกสลายตัวและถูกบูรณะมาหลายครั้งในศตวรรษที่ 20 และจบลงด้วยการสลายตัวอย่างเป็นทางการในปี ค.ศ. 1988 อย่างไรก็ตาม อาณาเขตในการบริหารของจังหวัดนี้ได้รับการฟื้นฟูขึ้นใหม่ในปี ค.ศ. 1991 เมื่อมีการสถาปนาจังหวัดบัลกันขึ้นมา
จังหวัดนี้ครอบคลุมพื้นที่ทั้งหมด 139,270 ตารางกิโลเมตร และมีผู้อยู่อาศัยอยู่ 553,500 คน (ประมาณการปี 2548) ครอบครัวบางครอบครัวที่อาศัยในจังหวัดนี้มักจะเป็นครอบครัวที่เร่ร่อนและต้อนสัตว์ ความหนาแน่นของประชากรในจังหวัดนี้อยู่ที่ 3.97 คนต่อตารางกิโลเมตร ซึ่งต่ำที่สุดในเติร์กเมนิสถาน